แฟนของดิฉันตรวจสุขภาพทุกเดือน ร่างกายแข็งแรงดียกเว้นเป็นโรคหัวใจค่ะ ดิฉันกับแฟนไม่ได้อยู่ด้วยกันบ่อย แต่มีหนึ่งเดือนเราอยู่ด้วยกัน30วัน อีก30วัน พอถึงนัดตรวจสุขภาพอีกครั้งแฟนดิฉันมีอาการเป็นที่อวัยวะเพศน้อย รู้สึกเจ็บนิดๆ แต่ไม่ได้ให้ตรวจอะไรมาก คิดเดี๋ยวก็หาย 1 อาทิตย์ผ่านไปแปลเล็กนั้นยังไม่ให้หาย ไปหาดูอาการเบื้องต้น ว่าควรตรวจโรคซิฟิลิส และHIV รอผล3วัน ผลตรวจคือเป็นโรคซิฟิลิสระยะแรก ไม่มีHIV รู้ตัวเร็วแล้วรีบตรวจ บอกว่ารักษาไม่กี่สัปดาห์ก็หาย แต่แฟนแพ้ยามาก ต้องเปลี่ยนการรักษา โรคซิฟิลิสหน้ากลัวมากไหมคะ ดิฉันกลัวมาก ไม่กล้าไปตรวจ แต่ก็ต้องไปเพราะเป็นโรคติดต่อทางเพศสัมพันธ์ ฉันไปตรวจหลังมีเพศสัมพันธ์43 วัน บอกว่าตรวจไม่พบซิฟิลิส พบแค่เลือดจาง ดิฉันต้องไปตรวจใหม่อีกครั้งไหมคะ แฟนฉันเป็นฉันก็ต้องเป็นใช่ไหมคะ หรือต้องตรวจโรคอื่นด้วยคะ ดิฉันเสี่ยงเป็นโรคอะไรไหมคะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาการรักษาซิฟิลิสขึ้นกับว่าเป็นระยะใดของโรคซิฟิลิส โดยซิฟิลิสจะมี 4 ระยะ-ระยะแรกจะมีแค่แผลที่อวัยวะเพศหรือต่อมน้ำเหลืองโต-ระยะสองจะพบผื่นตามร่างกาย มีไข้ต่ำๆ-ระยะแฝง คือระยะที่ไม่แสดงอาการ แต่เชื้อจะซ่อนอยู่ในร่างกาย-ระยะสี่ คือเริ่มมีอันตรายต่อระบบประสาท ระบบหัวใจและหลอดเลือด เกิดหลังจากได้รับเชื้อประมาณ 3-10 ปีแนะนำถ้าผู้ที่มีเพศสัมพันธ์มีซิฟิลิซ ตัวเราควรไปตรวจค่ะ ยิ่งเจอเร็ว ยิ่งรักษาได้ง่าย ถ้าโรคลุกลามแล้วถึงรักษาไป แต่ความเสียหายที่โรคทำเอาไว้ในสมองหรือหลอดเลือดจะไม่กลับมานะคะหากตรวจหลังมีเพศสัมพันธ์ 43 วันไม่มีก็น่าจะไม่มีค่ะ แต่ถ้าไม่แน่ใจสามารถไปตรวจยืนยันได้หลังจากได้รับเชื้อ 90 วันจะแน่นอนที่สุดค่ะโรคอื่นๆที่อาจมาพร้อมกันได้เช่น โรค hiv โรคไวรัสตับอักเสบบีหรือซี และโรคติดต่อทางเพศสัมพันธ์อื่นๆเช่นหนองในแท้ หนองในเทียม ส่วนใหญ่ถ้ามีประวัติเสี่ยง แพทย์มักจะส่งตรวจพร้อมกันทั้งหมดค่ะ